Lenga piemontèisa/Corso elementare di Piemontese/Lezione 17
Artorn

Corso elementare di Piemontese

Letura 1 
La fàula d'Àuda (a finiss)

Àuda a l'é stàita rapìa da un brigant ch'a-j disìo Luv Ravass e ch'a l'ha dije:

"Àuda, bela fija, im veule marié?"

Ma Àuda a l'ha arfudalo, e chiel a l'é anrabiasse: a l'é montaje la flin-a e a l'ha dit «S'it ëm veus nen it muireras!». Chila a l'é pijasse por, e a l'é scapà.

A l'é sautà da la Sagra 'd San Michel: é-é, franch d'an cò dla Sagra!

Ma a l'é-la mòrta? Nò, a l'é salvasse, përchè n'àngel a l'ha tnula. E peui? E peui a l'é fasse superbia, a l'ha pensà ch'a podìa torna campesse d'an cò dla Sagra... ma sa vira l'àngel a l'ha nen giutala.

E che fin ch'a l'ha fàit Luv Ravass? J'arcé dël re a l'han criblalo con soe flece.

Vocabolari 

 rapì = rapire
 a-j disìo = lo chiamavano
 arfudé = rifiutare
 anrabiesse = arabbiarsi
 a l'é montaje la flin-a = gli è venuta la rabbia
 a l'é pijasse por = ha avuto paura
 é-é! = sì - sì!
 d'an cò = dalla cima
 superbi = odioso, superbo
 Luv Ravass = Lupo Mannaro (anche: lince)
 arcé = arciere
 criblé = crivellare
 flecia = freccia

Letura 2 
PASSÀ LONTAN

Cand ij sivalié dla Tàula Rionda a j'ero viv ant nòst mond, Lanslòt a l'é an-namorasse dë Snevra, e chila a l'ha arcambialo. A l'era bela com na fior, e Lanslòt a la conquister (1) con sò anciarm ëd guerié. Chila a fur contenta 'd soa cort.

A piorero pro, përchè sò amor a l'era nen conforma le régole dla cavalarìa: an efet Snevra a l'era la fomna 'd re Artur, ël cap dij guerié ëd la Tàula Rionda. Con tut lolì as voriro ben e as amero, ma al fin a furo dëscurvì e condanà: Snevra as fer monia, e Lanslòt a partir për la Tèra Santa, anté ch'a murir.

(1) In questa lettura alcuni tempi verbali sono al passato remoto: conquister, fur, piorero....

(vedi VERBI in questa lezione)

Vocabolari 
sivalié = cavaliere

riond = rotondo

an-namoresse = innamorarsi

anciarm = fascino

cort = corte

guerié = guerriero

fin (maschile) = fine

monio = monaco

NÒTE ‘D GRAMÀTICA

COME SI TRADUCE IL 'NE' ITALIANO 
Se è preposto ad un verbo si rende con na, se è posposto con –ne:

i na sai nen (non ne so niente )

 i l'hai mai savune nen (non ne ho mai saputo niente)
 vàire an na dev dë dné? (quanti soldi ci deve?)
 an na dev vàire (ce ne deve molti)
 a l'ha pagane (ci ha pagato)
 a l'ha pagan-ne (ce ne ha pagato / -i)
 vàire i dev devne? (quanti devo darvene?)
 a l'ha cantajne 'd canson! (gliene ha cantate delle canzoni!)

VERB

IL PASSATO REMOTO 
Il passato remoto (passà lontan) non è più usato nella lingua parlata ma si trova nei testi classici ed è ancora ben presente nella lingua letteraria odierna. Il suo uso non può dunque essere negletto da chi desideri conoscere in maniera approfondita la lingua piemontese.

ESERCISSI 
VIRÉ AN ITALIAN / AN PIEMONTÈIS

 1. Cand it na vas a sarà sempe tròp tard.
 2. Përchè dìsës-to lòn?
 3. Përchè 't ses antipàtich!
 4. Pènsës-to dabon ch'i sia antipàtich?
 5. I lo penso përdabon!
 6. I veuj nen che ti ‘t na vade sensa ciameme scusa
 7. E mi i veuj pròpi nen savèjne

 1. D'accordo: sono stanco. scusami!
 2. Dove te ne ( = 't na) vai?
 3. Me ne vado a casa: hai qualcosa in contrario?
 4. Non ho nulla in contrario.
 5. Bene! Allora vado.
 6. Sei un maleducato ( = malgrassios)!

Glossario minimo piemontese-italiano

Lenga piemontèisa